cyanic-selkie/wikianc huggingface dataset:
Στανίσουαφ Βισπιάνσκι
Οι υαλογραφίες του Βισπιάνσκι
Τα δύο πρώτα βιτρό στην αριστερή πλευρά του ιερού απεικονίζουν τη δύναμη του στοιχείου της Φωτιάς: το ένα παριστάνει κορμούς δέντρων που καίγονται με κίτρινες και γαλάζιες φλόγες να ανεβαίνουν στον ουρανό, ενώ στο δεύτερο βιτρό η φωτιά συμβολίζεται με κατακόκκινα άνθη. Στο τρίτο παράθυρο απεικονίζεται η Ευλογημένη Σαλώμη (Σαλώμη της Πολωνίας) με το στέμμα ριγμένο στα πόδια της και κρίνους πάνω από το κεφάλι της, που συμβολίζουν την αγνότητά της.
Το επόμενο τέταρτο βιτρό απεικονίζει τον Άγιο Φραγκίσκο με τα Στίγματα, προστάτη της Εκκλησίας και ιδρυτή του Τάγματος των Φραγκισκανών, με μαύρο ένδυμα και κομποσκοίνι γύρω στη μέση του, ο οποίος στέκεται με τα στίγματα στα χέρια του μπροστά σ’ ένα τεράστιο θάμνο τριανταφυλλιάς και πάνω από το κεφάλι του εικονίζεται ο Χριστός πάνω στις φτερούγες ενός Σεραφείμ. Τα δύο τελευταία βιτρό απεικονίζουν το στοιχείο του Νερού, που συμβολίζεται με άνθη που φύονται σε λίμνες και ποτάμια, όπως ίριδες και νούφαρα.
right|thumb|250px|"Θεός ο Δημιουργός", βιτρό του Βισπιάνσκι στην Εκκλησία των Φραγκισκανών, Κρακοβία (λεπτομέρεια)
Το μεγαλύτερο και πιο ενδιαφέρον από καλλιτεχνική άποψη βιτρό του Βισπιάνσκι βρίσκεται πάνω από τον εξώστη του εκκλησιαστικού οργάνου της εκκλησίας και σχεδιάστηκε το 1897. Απεικονίζεται με πυρακτωμένα χρώματα «Ο Δημιουργός Θεός», που εκστομίζει το “Γεννηθήτω”. Ο Θεός εικονίζεται γενειοφόρος και ασπρομάλλης, με μια δυναμική χειρονομία του αριστερού χεριού του, ενώ κίτρινες και κόκκινες αχτίδες φωτός πλημμυρίζουν την επιβλητική μορφή του (βλ. ένθετη εικόνα, λεπτομέρεια).
Πηγές
Κατηγορία:Πολωνοί θεατρικοί συγγραφείς Κατηγορία:Πολωνοί ζωγράφοι Κατηγορία:Πολωνοί ποιητές Κατηγορία:Απόφοιτοι του Γιαγκελόνιου Πανεπιστημίου Κατηγορία:Πολωνοί ζωγράφοι του 19ου αιώνα Κατηγορία:Πολωνοί ποιητές του 19ου αιώνα
Γιαν Μέισσενς
Βιογραφία
Γεννήθηκε στις Βρυξέλλες, αλλά μετοίκησε στην Αμβέρσα σε νεαρή ηλικία, όπου έγινε Δάσκαλος στη Συντεχνία του Αγίου Λουκά το 1640. Νυμφεύτηκε την Άννα Γιάκομπς (απεβίωσε το 1678). Ο γιος του, Κορνέλις Μέισσενς, έγινε επίσης χαράκτης που αργότερα εργάστηκε στη Βιέννη.
Έργο
Είχε μια επιτυχημένη σταδιοδρομία και συνεργάστηκε με σύγχρονους ζωγράφους και χαράκτες, και είναι πλέον αξιοσημείωτο σήμερα για το βιβλίο με εκτυπωμένα χααρακτικά με τίτλο Image de divers hommes d'esprit sublime qui par leur art et science devront vivre eternellement et des quels la lovange et renommée faict estonner le monde, A Anvers mis en lumiere par Iean Meyssens peinctre et vendeur de lart au Cammestraet l'an .M.DC.XLIX, το οποίο δημοσιεύθηκε το 1649. Αυτό το βιβλίο, με τα χαραγμένα πορτραίτα πολλών διάσημων ανδρών, συμπεριλαμβανομένων πολλών ζωγράφων, χρησιμοποιήθηκε ξανά και ξανά ως πηγή για ιστορικούς τέχνης, κυρίως στο Het Gulden Cabinet του Κορνέλις ντε Μπι, (Αμβέρσα, 1662), ο οποίος έγραψε αυτό το έργο με την υποκίνηση του Μέισσενς. Το 1694 δημοσιεύθηκε στο Λονδίνο η αγγλική έκδοση με τον τίτλο The True Effigies of the most Eminent Painters, and other famous artists that have flourished in Europe.
Οι περιγραφές στα γαλλικά που πρόσθεσε ο Μέισσενς κάτω από κάθε χαρακτικό χρησιμοποιήθηκαν ως βιογραφικές σημειώσεις από μεταγενέστερους ιστορικούς τέχνης όπως οι Φιλίππο Μπαλντινούτσι, Γιοάχιμ φαν Σάντραρτ και Άρνολντ Χαουμπράκεν.
Επηρέασε τον Τέοντοορ φαν Μέρλεν (Theodoor van Merlen).
Περαιτέρω ανάγνωση
Κατηγορία:Φλαμανδοί ζωγράφοι Κατηγορία:Φλαμανδοί χαράκτες
Θάνατοι τον Απρίλιο του 2019
9 Απριλίου
.
Παραπομπές
04
Βασίλης Δημητρίου
Βιογραφία
Γεννήθηκε στις 12 Απριλίου 1945 στην Αθήνα. Έγραψε μουσική για το θέατρο, την τηλεόραση, το ραδιόφωνο, τον κινηματογράφο και για το μπαλέτο, τραγούδια και έργα στο ιδίωμα της σύγχρονης μουσικής για μικρά και μεγάλα σύνολα ή σόλο όργανα. Υπήρξε μέλος της ΕΕΘΣ (Εταιρεία Ελλήνων Θεατρικών Συγγραφέων Μεταφραστών και Συνθετών), της ΕΔΕΤ (Ένωση Δημιουργών Ελληνικού Τραγουδιού) και ιδρυτικό στέλεχος του Πανελλήνιου Μουσικού Συλλόγου του Κέντρου Μελέτης και Έρευνας του Ελληνικού Θεάτρου - Θεατρικό Μουσείο. Από το 2004 έως το 2010 ήταν μέλος του Δ.Σ. της ΕΡΤ, ενώ είχε επίσης διατελέσει μέλος του Δ.Σ. του Εθνικού Θεάτρου και του Δ.Σ. του Ελληνικού Φεστιβάλ.
Πέθανε στις 28 Απριλίου 2015.
Δισκογραφία
Στην δισκογραφία του Βασίλη Δημητρίου κυκλοφορούν περισσότερα από τριακόσια πενήντα τραγούδια και είκοσι οχτώ προσωπικοί δίσκοι (LP & CD), αποτέλεσμα μιας συνεργασίας με ποιητές και στιχουργούς όπως οι: Νίκος Γκάτσος, Μάνος Ελευθερίου, Λευτέρης Παπαδόπουλος, Βαγγέλης Γκούφας, Άκος Δασκαλόπουλος, Γιάννης Λογοθέτης, Νάνος Βαλαωρίτης, Πάμπλο Νερούδα κ.α.
Τραγούδια του έχουν ερμηνεύσει οι σπουδαιότεροι Έλληνες ερμηνευτές όπως ο Γιώργος Νταλάρας, η Μαρινέλλα, η Χάρις Αλεξίου, η Δήμητρα Γαλάνη, η Σωτηρία Μπέλλου, ο Μανώλης Μητσιάς, ο Στράτος Διονυσίου, ο Γιάννης Καλατζής, η Ελένη Βιταλη, ο Χρήστος Θηβαίος, η Αφροδίτη Μάνου, η Καίτη Χωματά, η Πόπη Αστεριάδη, η Κατερίνα Κούκα, ο Γιώργος Μαρίνος κ.α.
Θέατρο
Έχει γράψει μουσική σε εβδομήντα θεατρικές παραστάσεις για το σύγχρονο θέατρο, το αρχαίο δράμα και το παιδικό θέατρο. Συνεργάστηκε με σκηνοθέτες όπως ο Ανδρέας Βουτσινάς, ο Κώστας Μπάκας, ο Στέφανος Ληναίος, ο Γιώργος Μιχαλακόπουλος, ο Θύμιος Καρακατσάνης, ο Διαγόρας Χρονόπουλος, ο Θανάσης Παπαγεωργίου, ο Νίκος Περέλης, ο Γιώργος Μιχαηλίδης, ο Μιχάλης Μπούχλης, ο Λάμπρος Κωστόπουλος, ο Σταμάτης Φασουλής, ο Σλόμπονταν Ουνκόφσκι κ.α. Έχει συνεργαστεί με το ΕΘΝΙΚΟ ΘΕΑΤΡΟ, το Κ.Θ.Β.Ε., τα ΔΗ.ΠΕ.ΘΕ ΒΕΡΟΙΑΣ, ΙΩΑΝΝΙΝΩΝ και ΛΑΜΙΑΣ, το ΘΕΑΤΡΟ ΔΙΑΔΡΟΜΗ, με πολλούς ιδιωτικούς θιάσους και με το ΚΡΑΤΙΚΟ ΘΕΑΤΡΟ ΚΡΑΚΟΒΙΑΣ στην Πολωνία.
Τηλεόραση
Δεκαπέντε από τις καλύτερες τηλεοπτικές σειρές έχουν τη δική του μουσική (ΚΙΤΡΙΝΟΣ ΦΑΚΕΛΟΣ, ΒΑΜΜΕΝΑ ΚΟΚΚΙΝΑ ΜΑΛΛΙΑ, ΠΡΟΒΑ ΝΥΦΙΚΟΥ, Ο ΜΕΓΑΛΟΣ ΘΥΜΟΣ, ΤΡΕΙΣ ΧΗΡΕΣ, ΚΑΠΝΙΣΜΕΝΟΣ ΟΥΡΑΝΟΣ, ΠΑΛΙΡΡΟΙΑ, Ο ΚΑΤΑΔΙΚΟΣ, Η ΕΚΤΕΛΕΣΗ, ΚΑΡΥΩΤΑΚΗΣ, ΜΑΤΩΜΕΝΑ ΧΩΜΑΤΑ κ.α.). Μέσα από την μουσική που έγραψε για τις τηλεοπτικές σειρές καθιέρωσε, μαζί με άλλες μουσικές προτάσεις, την κλασική φόρμα, ενώ τα τραγούδια που έγραψε σε πολλές από αυτές τις σειρές έγιναν αναπόσπαστο και απαραίτητο στοιχείο τις εικόνας ενώ λειτούργησαν και αυτόνομα και έγιναν μεγάλες επιτυχίες. Ενδεικτικά αναφέρουμε τα τραγούδια "Το Πεπρωμένο" από τη σειρά Βαμμένα Κόκκινα Μαλλιά, "Πόσο πολύ σ' αγάπησα" από τη σειρά "Ο μεγάλος θυμός" και "Πρόβα νυφικού", "Μέσα σ' ένα τανγκό" και "Τρελή" από τη σειρά "Πρόβα νυφικού". Ακόμη για την τηλεόραση έχει γράψει μουσική σε δεκαπέντε περίπου θεατρικά έργα.
Μπαλέτο
Έχει συνεργαστεί γράφοντας μουσική για χορό με το ΕΛΛΗΝΙΚΟ ΧΟΡΟΔΡΑΜΑ και την αξέχαστη ΡΑΛΛΟΥ ΜΑΝΟΥ – σε 2 έργα με το ΚΕΝΤΡΟ ΚΛΑΣΙΚΟΥ ΜΠΑΛΕΤΟΥ και τον ΛΕΩΝΙΔΑ ΝΤΕ ΠΙΑΝ – σε 2 έργα τις ΧΟΡΟΡΟΕΣ και τη ΣΟΦΙΑ ΣΠΥΡΑΤΟΥ - σε 1 έργο.
Στίχοι
Εχει γράψει τους στίχους σε περίπου τριάντα δικά του τραγούδια - δικοί του είναι όλοι οι στίχοι στους δίσκους του, ΒΑΜΜΕΝΑ ΚΟΚΚΙΝΑ ΜΑΛΛΙΑ, ΠΡΟΒΑ ΝΥΦΙΚΟΥ, ΠΑΛΙΡΡΟΙΑ.
Έχει μεταφράσει τα χορικά σε τρεις από τις έντεκα κωμωδίες του Αριστοφάνη (ΕΚΚΛΗΣΙΑΖΟΥΣΕΣ, ΝΕΦΕΛΕΣ, ΟΡΝΙΘΕΣ) για το ΕΘΝΙΚΟ ΘΕΑΤΡΟ, το Κ.Θ.Β.Ε. και το ΘΕΑΤΡΟ ΔΙΑΔΡΟΜΗ.
Σύγχρονη μουσική
Στο ιδίωμα τις σύγχρονης μουσικής έχει γράψει είκοσι πέντε έργα για μικρά και μεγάλα σύνολα.
Εκδόσεις
Ο εκδοτικός οίκος Φ. ΝΑΚΑΣ που εκδίδει τις παρτιτούρες των τραγουδιών του έχει ξεκινήσει και την έκδοση των έργων του σύγχρονης μουσικής. Μέχρι στιγμής κυκλοφορούν πέντε από αυτά τα έργα.
Παραγωγή εκπομπών στην Τηλεόραση
Στην τηλεόραση υπήρξε ο δημιουργός και παρουσιαστής της εκπομπής ΤΡΑΓΟΥΔΙΑ ΣΤΟ ΣΥΡΤΑΡΙ, μιας εκπομπής που παρουσίαζε ανέκδοτες μουσικές και τραγούδια Ελλήνων δημιουργών και που -τότε - επηρέασε την ελληνική δισκογραφία. Μέσα από αυτή την εκπομπή ακούστηκαν για πρώτη φορά ο ΣΤΑΥΡΟΣ ΤΟΥ ΝΟΤΟΥ του Θ. Μικρούτσικου, ΤΟ ΦΡΑΓΜΑ του Δ. Μούτση, ανέκδοτα τραγούδια μέχρι τότε των Μ. Πλέσσα, Γ.Χατζηνάσιου, Γ. Μητσάκη, Λ. Κόκοτου Ν. Μαυρουδή κ. π. α. αλλά και σύγχρονη μουσική των Θ. Αντωνίου, Μ. Γρηγορίου, Γ.Κουρουπού. Ακούστηκε η άγνωστη μέχρι τότε μουσική της Αρχαίας Ελλάδος αλλά και ξεχασμένη άγνωστη μουσική από την Μ.Ασία.
Ραδιόφωνο
Από το 2006 κάθε Κυριακή μεσημέρι παρουσίαζε από το Β' πρόγραμμα της ΕΡΑ την εκπομπή Η ΜΑΓΕΙΑ ΤΗΣ ΑΥΛΑΙΑΣ, μια ενημερωτική εκπομπή με ότι συμβαίνει στο Ελληνικό Θέατρο σήμερα. Μια αναφορά με συνεντεύξεις, περιλήψεις, μικρές σκηνές και ενημέρωση, για ότι συμβαίνει ή πρόκειται να συμβεί στις Θεατρικές σκηνές.
Βραβεία - Διακρίσεις
Το 1998, ο ΔΗΜΟΣ ΑΘΗΝΑΙΩΝ του απένειμε το βραβείο Καρόλου Κουν για τη μουσική του στο θεατρικό έργο ΦΑΥΣΤΑ του ΜΠΟΣΤ.
Το 2000, το Κέντρο Μελέτης και Έρευνας του Ελληνικού Θεάτρου του απένειμε το έπαθλο ΔΗΜΗΤΡΗΣ ΜΗΤΡΟΠΟΥΛΟΣ για την θεατρική του μουσική την περίοδο 1998 – 2000.
Το 2004, ο Δήμος Ζωγράφου του απένειμε ΕΙΔΙΚΟ ΤΙΜΗΤΙΚΟ ΒΡΑΒΕΙΟ για την συνολική προσφορά του στο Ερασιτεχνικό Θέατρο. Έχει προσφέρει - και το κάνει όποτε του ζητηθεί - την μουσική του και τις γνώσεις του σε ερασιτεχνικούς θιάσους αφιλοκερδώς.
Το 2006, το ΘΡΑΚΙΚΟ ΚΕΝΤΡΟ ΠΟΛΙΤΙΣΜΟΥ "ΔΙΟΝΥΣΟΣ" του απένειμε ΤΙΜΗΤΙΚΟ ΒΡΑΒΕΙΟ για την πολυετή και πολύπλευρη προσφορά του στο χώρο της Τέχνης και του Πολιτισμού.
Εξωτερικοί σύνδεσμοι
Κατηγορία:Έλληνες συνθέτες Κατηγορία:Έλληνες στιχουργοί
Κατάλογος έργων του Φρανθίσκο Γκόγια
Η σελίδα αυτή περιλαμβάνει εικονογραφημένο κατάλογο των σημαντικότερων έργων του Φρανθίσκο Γκόγια.
Κατηγορία:Κατάλογοι έργων τέχνης
Αρέθουσα (μυθολογία)
Κατά την Ελληνική Μυθολογία η Αρέθουσα είναι νύμφη των πηγών και των δασών, συνοδός της Θεάς Αρτέμιδος, καθώς και θυγατέρα του Νηρέα (εξ ου Νηρηίδα νύμφη) και της Ωκεανίδας Δωρίδος.
Αυτήν αγάπησε ο ποτάμιος θεός Αλφειός, τον οποίο, για να αποφύγει η Αρέθουσα, διαπέρασε τη μεταξύ Πελοποννήσου και Σικελίας θάλασσα και, φθάνοντας στην παρά τις Συρακούσες νήσο Ορτυγία, μεταμορφώθηκε από την Άρτεμη σε "πηγή" πλούσια σε γάργαρο νερό. Τότε, ο Αλφειός μεταμορφώθηκε σε ισχυρό υποθαλάσσιο ποταμό (θαλάσσιο ρεύμα), την ορμητικότητα του οποίου δεν μπόρεσε να εμποδίσει ούτε ο Αδρίας (Αδριατικό πέλαγος), ώστε να ενώσει τα ύδατά του με εκείνα της πηγής της Αρέθουσας.
Αποτελεί αρχαιοελληνική συνειρμική ιδεατή ανθρωπόμορφη παράδοση της «ένωσης» των γλυκέων υδάτων ποταμών και πηγών που ρέουν στη θάλασσα (δια της Μεσογείου).
Αρέθουσα και θεά Δήμητρα
αριστερά|μικρογραφία|Η Αρέθουσα (αριστερά) λέει στη θεά [[Δήμητρα (μυθολογία)|Δήμητρα (δεξιά) για την τύχη της κόρης της, θεάς Περσεφόνης.]] Την εποχή που ο θεός Πλούτωνας είχε αρπάξει τη θεά Περσεφόνη, η μητέρα της, η θεά Δήμητρα, κατά την περιπλάνησή της για να βρει την κόρη της, συνάντησε την Αρέθουσα. Η Αρέθουσα παρακάλεσε τη Δήμητρα να σταματήσει να τιμωρεί τη Σικελία για την εξαφάνιση της κόρης της. Είπε στη Δήμητρα ότι ενώ ταξίδευε το ποτάμι της κάτω από τη γη, είδε την Περσεφόνη να φαίνεται θλιμμένη ως βασίλισσα του Κάτω Κόσμου.
Εξωτερικοί σύνδεσμοι
Κατηγορία:Νηρηίδες
Βίκτωρ Αμεδαίος Α΄ της Σαβοΐας
Ο Βίκτωρ Αμεδαίος Α΄ (Vittorio Amedeo I di Savoia, 8 Μαΐου 1587 - 7 Οκτωβρίου 1637) ήταν δούκας της Σαβοΐας (1630-1637). Ήταν δευτερότοκος υιός του Καρόλου Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ βασιλιά της Ισπανίας.
Βιογραφία
Γεννήθηκε στο Τορίνο του Πεδεμοντίου και έζησε κατά την παιδική του ηλικία στην Αυλή της Μαδρίτης, κοντά στον πάππο του. Όταν εκείνος απεβίωσε το 1598, επέστρεψε στο Τορίνο και έγινε διάδοχος του δουκάτου το 1604 όταν απεβίωσε ο μεγαλύτερος, 18ετής αδελφός του Φίλιππος Εμμανουήλ. Έγινε δούκας της Σαβοΐας το 1630 αλλά με την πολιτική του προκάλεσε αστάθεια στις σχέσεις με τη Γαλλία και την Ισπανία και χρειαζόταν στράτευμα για να υπερασπιστεί το δουκάτο. Επειδή υπήρχε έλλειψη χρημάτων για να προσλάβει μισθοφόρους ή να εκπαιδεύσει εντόπιους, υπέγραψε συνθήκη ειρήνης με την Ισπανία και τη συνθήκη του Σεράσκο με τη Γαλλία, στην οποία παραχωρούσε το Πινερόλο. Η στρατηγική αυτή περιοχή έδωσε στη Γαλλία μία δίοδο στην καρδιά της Σαβοΐας και μία αφετηρία προς την υπόλοιπη Ιταλία. Από τότε και στο εξής οι δούκες της Σαβοΐας υπέφεραν από την απώλεια του Πινερόλο και εργαζόταν για την ανάκτησή του.
Ο Βίκτωρ Αμεδαίος Α΄ προσχώρησε στην αντι-ισπανική Ομάδα (League) του καρδινάλιου Ρισελιέ και επέτυχε δύο νίκες εναντίον της Ισπανίας: το 1636 στη μάχη του Τορναβέντο και το επόμενο έτος στη μάχη του Μομπαλντόνε. Ασθένησε και απεβίωσε στο Βερτσέλλι το 1637. Τον διαδέχθηκε ο 5ετής υιός του Φραγκίσκος Υάκινθος με αντιβασίλισσα τη μητέρα του.
Οικογένεια
Το 1619 νυμφεύτηκε τη Χριστίνα των Βουρβόνων, κόρη του Ερρίκου Δ΄ της Γαλλίας. Είχε τέκνα:
Πηγές
Κατηγορία:Οίκος της Σαβοΐας Κατηγορία:Δούκες της Σαβοΐας
Μπράιαν Τζόουνς
Ο Μπράιαν Τζόουνς (Lewis Brian Hopkin Jones, 28 Φεβρουαρίου 1942 - 3 Ιουλίου 1969) ήταν Άγγλος μουσικός και ιδρυτής του συγκροτήματος Rolling Stones. Υπήρξε βιρτουόζος στην κιθάρα και τη φυσαρμόνικα, και ήταν ικανός να παίζει ακόμα 29 μουσικά όργανα, στα οποία πέρα από το κλαρινέτο και το σαξόφωνο, ήταν αυτοδίδακτος. Η καινοτόμα χρήση ανατολίτικων μουσικών οργάνων όπως το σιτάρ και η μαρίμπα, που εισήγαγε ο Μπράιαν, άλλαξε αποφασιστικά τον ήχο της ροκ σκηνής. Η θέση που κατέχει στην ιστορία της μουσικής είναι εξέχουσα, όμως εμφανώς υποτιμημένη σε σύγκριση με τη συνεισφορά του.
Σύμφωνα με τον Andrew Loog Oldham στο βιβλίο του Stone Alone, ο Μπράιαν ήταν αουτσάιντερ από την αρχή. Καταρχάς είχε συμφωνήσει να πληρώνεται περισσότερο από τα άλλα μέλη, χωρίς εκείνοι να το ξέρουν. Επιπλέον, από τις πρώτες κιόλας περιοδείες το 1963, δηλαδή όταν δεν ήταν ιδιαίτερα γνωστοί, εκείνος ταξίδευε χώρια από τους υπόλοιπους, έμενε σε άλλα ξενοδοχεία και είχε επιπλέον απαιτήσεις. Χαρακτηρίζει τον Μπράιαν ως έναν άνθρωπο ιδιαίτερα συναισθηματικό, που ένιωσε αποξενωμένος μόνο και μόνο επειδή δεν ήταν παραγωγικός συνθέτης και επειδή έπαψε να τους μανατζάρει. Εξ’ αρχής αντιστάθηκε στη επαγγελματική συμβίωση που απαιτούσε η σωστή λειτουργία ενός συγκροτήματος. Μέρα με τη μέρα, η ζωή γινόταν όλο και χειρότερη γι’ αυτόν, όμως κανείς δεν ευχόταν να σπάσει.
Αν και ιδρυτής των Rolling Stones το 1962 και βασικός διαμορφωτής του ήχου τους, σύντομα επισκιάστηκε από τον κιθαρίστα του συγκροτήματος Κιθ Ρίτσαρντς και από τον τραγουδιστή Μικ Τζάγκερ, ιδιαίτερα όταν οι δυο τους έγιναν πολύ πετυχημένη συνθετική ομάδα το 1965. Η αίσθηση της αποξένωσης από το συγκρότημά του και ο τρόπος ζωής των ροκ σταρ τον οδήγησαν στο να αναπτύξει σοβαρό εθισμό στο αλκοόλ και τα ναρκωτικά. Έκανε χρήση LSD και χασίς, όμως αυτό που τον αλλοίωσε ήταν το αλκοόλ. Αυτή η υπερβολή στο αλκοόλ είχε αρνητικές επιπτώσεις στη φυσική κατάσταση του Μπράιαν, με αποτέλεσμα να χρειαστεί να νοσηλευτεί πολλές φορές. Χειρότερη επίπτωση, όμως είχε στην προσωπικότητά του.Ο ρόλος του στο συγκρότημα υποβαθμίστηκε δραματικά. Του ζητήθηκε να εγκαταλείψει τους Rolling Stones τον Ιούνιο του 1969. Βρέθηκε νεκρός στην πισίνα του σπιτιού του στο Σάσεξ, λίγες μέρες μετά.
Παραπομπές
Κατηγορία:Βρετανοί μουσικοί Κατηγορία:Βρετανοί κιθαρίστες Κατηγορία:Μέλη των Rolling Stones
Μελανοκύτταρο
Τα μελανινοκύτταρα είναι κύτταρα του δέρματος. (Συχνά, αν και εσφαλμένως, αναφέρονται ως "μελανοκύτταρα", από την απλή μεταγραφή του αγγλόφωνου όρου "melanocytes". Ο ορθός όρος είναι "μελανινοκύτταρο" διότι το κύτταρο παράγει μελανίνη και όχι μελάνη.) Σχηματίζονται στην ενδιάμεση στιβάδα των αρχικών σταδίων του εμβρύου και μεταναστεύουν στην περιφέρεια (επιδερμίδα) κατά τη διάρκεια της ενδομήτριας ζωής. Στο μικροσκόπιο φαίνονται ως κύτταρα με σκούρο πυρήνα και καθαρό κυτταρόπλασμα. Παράγουν μελανίνη, την οποία διαχέουν στα γύρω επιθηλιακά κύτταρα για να τα προστατεύσουν από την υπεριώδη ακτινοβολία. Οι διαταραχές τους προκαλούν αρκετές καλοήθεις και κακοήθεις βλάβες, με σοβαρότερη το μελάνωμα.
Εξωτερικοί σύνδεσμοι
Κατηγορία:Ζωικά κύτταρα Κατηγορία:Φυσιολογία ζώων
Αμβρόσιος Πλυτάς
Ο Αμβρόσιος Πλυτάς (1886 - 15 Σεπτεμβρίου 1964) ήταν δήμαρχος Αθηναίων, πατέρας του επίσης δημάρχου Αθηναίων Γεωργίου Πλυτά.
Βιογραφία
Γεννήθηκε στην Αθήνα. Μετά το πέρας των γυμνασιακών του σπουδών, εργάστηκε ως ασφαλιστικός υπάλληλος με σημαντική εξέλιξη. Διετέλεσε επί σειρά ετών Πρόεδρος των Ελλήνων ασφαλιστών και αντιπρόεδρος και γενικός γραμματέας του Εμπορικού Συλλόγου Αθηνών, αντιπροσωπεύοντας κυρίως αγγλικές ασφαλιστικές εταιρείες. Ίδρυσε και τέσσερις ελληνικές ασφαλιστικές εταιρίες.
Στις δημοτικές εκλογές του 1934 εκλέχθηκε δημοτικός σύμβουλος Αθηναίων και τον Σεπτέμβριο του 1936 εκλέχθηκε από το δημοτικό συμβούλιο παμψηφεί Δήμαρχος Αθηναίων αναλαμβάνοντας τη θέση του ως τότε δημάρχου Κ. Κοτζιά που ανέλαβε το Υφυπουργείο Διοίκησης Πρωτευούσης. Ο Αμβρόσιος Πλυτάς εργάσθηκε με ζωηρό ενδιαφέρον για την πόλη. Δύο εβδομάδες μετά τη κάθοδο των Γερμανοϊταλών στην Αθήνα παραιτήθηκε του αξιώματος συμμετέχοντας ως μέλος της επιτροπής παράδοσης της Αθήνας όπου και συνέχισε να ιδιωτεύει παρόλο ότι οι Ιταλοί του πρότειναν να αναλάβει ξανά δήμαρχος. Τελικά παύθηκε επίσημα από Δήμαρχος με το ΝΔ 132/6-6-1941.
Ο Αμβρόσιος Πλυτάς ήταν από τους πρώτους ιδρυτές της κατασκοπευτικής οργάνωσης ΕΜΕ (Ελευθέρα Μεγάλη Ελλάς), για την οποία οι Ιταλοί δήμευσαν τη περιουσία του. Παρά ταύτα, ο Πλυτάς με την οργάνωση που είχε δημιουργήσει δεν σταμάτησε την παροχή πολύτιμων πληροφοριών αλλά και την αναζήτηση νοσοκομειακής και επισιτιστικής βοήθειας προς τους Συμμάχους. Επί δημαρχίας του γιορτάσθηκε η 100ετηρίδα του Πανεπιστημίου Αθηνών (1937) και επίσης ανεγέρθηκε ο δεύτερος όροφος του Δημαρχείου της Αθήνας. Πρωτοστάτησε στη δημιουργία Μουσείου Αθήνας των νεωτέρων χρόνων και όταν ανακήρυξε τον Φραγκλίνο Ρούσβελτ επίτιμο δημότη της Αθήνας, μετονόμασε τη λεωφόρο Ακαδημίας σε λεωφόρο Φραγκλίνου Δελάνου Ρούσβελτ (28-3-1941).
Κιθ Ρίτσαρντς
Ο Κιθ Ρίτσαρτς (Keith Richards, 18 Δεκεμβρίου 1943) είναι Άγγλος κιθαρίστας και ιδρυτικό μέλος των Rolling Stones. Αν και αυτοδίδακτος στην κιθάρα, υπήρξε βιρτουόζος και ο άνθρωπος που εισήγαγε τον κυματισμό της ηλεκτρικής κιθάρας. Θεωρείται ως ένας από τους καλύτερους κιθαρίστες που έχουν περάσει από την παγκόσμια μουσική ιστορία, ενώ 15 από τα τραγούδια που έχει συνθέσει συγκαταλέγονται στη λίστα με τα 500 καλύτερα τραγούδια όλων των εποχών. Ωστόσο ανέπτυξε πολύ άσχημη φήμη στα τέλη της δεκαετίας του 1960 για τη σχέση του με το μοντέλο Anita Pallenberg και για χρήση ναρκωτικών ενώ έχει χαρακτηριστεί ως ο πιο άρρωστος καλλιτέχνης που έχει περάσει από τη μουσική ιστορία.
Αμβρόσιος Πλυτάς
Βιογραφία
Γενικά ο Αμβρόσιος Πλυτάς ως δήμαρχος Αθηναίων υπήρξε υπόδειγμα φιλεργίας, δημιουργικότητας και τυπικότητας. Πέθανε από καρδιακή προσβολή στην πρότυπη κλινική των Αθηνών, στις 15 Σεπτεμβρίου 1964.
Κιθ Ρίτσαρντς
Δισκογραφία
μικρογραφία|[[Μικ Τζάγκερ|Τζάγκερ-Ρίτσαρντς.]]
Αμβρόσιος Πλυτάς
Παραπομπές
Κατηγορία:Δήμαρχοι Αθηναίων
Κιθ Ρίτσαρντς
Παραπομπές
Κατηγορία:Βρετανοί μουσικοί Κατηγορία:Βρετανοί κιθαρίστες Κατηγορία:Μέλη των Rolling Stones Κατηγορία:Νικητές Ivor Novello Awards
Ντουναουϊβάρος ΦΚ
Η Ντουναϊβάρος ΦΚ ήταν μια ποδοσφαιρική ομάδα από την Ουγγαρία. Η ομάδα ιδρύθηκε το 1952. Χρησιμοποιούσε ως έδρα το Dunaferr Arena, χωρητικότητας 15000 θεατών. Παρόλο που την περίοδο 1999-2000 κέρδισε το Πρωτάθλημα ποδοσφαίρου Ουγγαρίας, τα τελευταία χρόνια συμμετείχε στη δεύτερη κατηγορία, μέχρι που το 2009 αποσύρθηκε, διακόπτοντας τη λειτουργία της.
Τίτλοι
Πρωτάθλημα ποδοσφαίρου Ουγγαρίας: 1999–2000
Κατηγορία:Ποδοσφαιρικές ομάδες Ουγγαρίας Κατηγορία:Ιδρύσεις ποδοσφαιρικών ομάδων το 1952
Χαντάρ (αστέρας)
Χαντάρ είναι το ιδιαίτερο όνομα του αστέρα β (βήτα) στον αστερισμό Κένταυρο, του beta Centauri (β Cen), γνωστού και ως Αγένα (Agena). Είναι ο δέκατος (ή ενδέκατος, εξαιτίας της μεταβλητότητάς του) σε φωτεινότητα απλανής αστέρας ολόκληρου του νυκτερινού ουρανού. Ο Χαντάρ είναι αόρατος από την Ελλάδα, όπως και από το μεγαλύτερο μέρος του βόρειου ημισφαιρίου της Γης, εξαιτίας της νότιας θέσεώς του, αλλά είναι γνωστός στο Νότιο Ημισφαίριο ως ο εσωτερικός από τους δύο αστέρες-«δείκτες» («Νότιοι Δείκτες») που δείχνουν τον Σταυρό του Νότου. Ο άλλος είναι ο Άλφα Κενταύρου.
Ονομασίες και Ιστορία
Το όνομα Hadar είναι αραβικό και σημαίνει «έδαφος». Μαζί με το Wazn = «βάρος» αποδίδονταν από τους Άραβες στους αστέρες α και β Κενταύρου χωρίς πολλή βεβαιότητα για το ποιος είναι ποιος, όπως και για άλλους στους αστερισμούς Μέγας Κύων, Περιστερά και Αργώ, πιθανότατα επειδή εμφανίζονταν πάντα χαμηλά στον ορίζοντα. Αλλά ο Βρετανός ανατολιστής Thomas Hyde (1636-1703) αποδίδει τα δύο αυτά ονόματα στους α και γ Κενταύρου, οπότε η ονομασία που επεκράτησε σήμερα για τον β θα ήταν λάθος.
Οι Βουσμάνοι της Νότιας Αφρικής γνώριζαν τους «Νότιους Δείκτες» α και β ως τους «Δύο άνδρες που κάποτε ήταν λιοντάρια», ενώ οι ιθαγενείς της Αυστραλίας («Αβορίγινες») ως τους «Δύο Αδελφούς» που λόγχισαν και σκότωσαν τον Tchingal.
Ο β Κενταύρου δεν παριστάνεται στη Σημαία της Αυστραλίας, παρότι ο «Αστέρας της Κοινοπολιτείας» είναι τοποθετημένος εκεί σε τέτοια θέση, ώστε να συγχέεται με αυτόν.
Αστρονομικά και αστροφυσικά δεδομένα
Ο Χαντάρ είναι κυανός γίγαντας αστέρας με υψηλή επιφανειακή θερμοκρασία και βολομετρική λαμπρότητα 11.200 φορές μεγαλύτερη από την ηλιακή. Η μάζα του εκτιμάται ότι είναι 12πλάσια της μάζας του Ήλιου. Το απόλυτο μέγεθος του Χαντάρ είναι −5,42.
Ο Χαντάρ είναι μεταβλητός αστέρας, του τύπου του «β Κηφέως».
Ο αστέρας απομακρύνεται από το Ηλιακό Σύστημα με ταχύτητα 5,9 χιλιόμετρα ανά δευτερόλεπτο (21 χιλιάδες χιλιόμετρα την ώρα) και εμφανίζει ιδία κίνηση 0,034 του δευτερολέπτου της μοίρας ανά έτος.
Το 1935 ο J.G. Voute κατέταξε τον β Κενταύρου ως διπλό αστέρα, με τα διακριτικά VOU 31. Ο συνοδός αστέρας απέχει από τον κύριο αστέρα 1,3 δευτερόλεπτο της μοίρας, μια γωνιακή απόσταση που έχει παραμείνει η ίδια από την ανακάλυψή του μέχρι σήμερα, παρότι η γωνία θέσεως έχει μεταβληθεί ελαφρώς. Αν το ζεύγος συνδέεται βαρυτικά, τότε η τροχιακή περίοδος είναι πολύ μεγάλη. Ο κύριος αστέρας είναι ο ίδιος φασματοσκοπικώς διπλός, ένα διπλό σύστημα με περίοδο περιφοράς 352 ημέρες και πιθανώς και άλλους συνοδούς.
Δείτε επίσης
Κατηγορία:Γίγαντες αστέρες τύπου B Κατηγορία:Κένταυρος (αστερισμός) Κατηγορία:Φασματοσκοπικώς διπλοί αστέρες Κατηγορία:Τριπλά αστρικά συστήματα
Αγία Βαρβάρα Παλαίρου Αιτωλοακαρνανίας
Η Αγία Βαρβάρα Παλαίρου είναι χωριό της τοπικής κοινότητας Περατιάς, της δημοτικής ενότητας (τέως δήμου) Παλαίρου, του δήμου Ακτίου - Βόνιτσας, της περιφερειακής ενότητας (τέως νομού) Αιτωλοακαρνανίας, στην περιφέρεια Δυτικής Ελλάδας, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Βονίτσης και Ξηρομέρου του νομού Αιτωλοακαρνανίας, στο γεωγραφικό διαμέρισμα Στερεάς Ελλάδας.
Γεωγραφία
H Αγία Βαρβάρα είναι παραθαλάσσιος οικισμός στο βορειοδυτικό τμήμα του νομού Αιτωλοακαρνανίας. Βρίσκεται απέναντι από την είσοδο της γέφυρας της Λευκάδας, σε μέσο σταθμικό υψόμετρο 40. Απέχει περίπου 111 χλμ. ΒΔ. του Μεσολογγίου.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1920 και προσαρτήθηκε στην κοινότητα Περατιάς του νομού Αιτωλοακαρνανίας. Με το ΦΕΚ 244Α - 04/12/1997 αποσπάστηκε από την κοινότητα Περατιάς και προσαρτήθηκε στον δήμο Κεκροπίας. Με το ΦΕΚ 87Α - 07/06/2010, ο οικισμός αποσπάστηκε από τον δήμο Παλαίρου και προσαρτήθηκε στον δήμο Ακτίου – Βόνιτσας.
Εξωτερικοί σύνδεσμοι
Κατηγορία:Χωριά του νομού Αιτωλοακαρνανίας Κατηγορία:Δήμος Ακτίου - Βόνιτσας
Έρμος ποταμός
Ο Έρμος (τουρκικά: Gediz Nehri) είναι ο δεύτερος μεγαλύτερος ποταμός της Δυτικής Τουρκίας που εκβάλει στο Αιγαίο. Πηγάζει από τα όρη Μουράτ στην περιοχή της Κιουτάχειας και εκβάλει στο Αιγαίο βόρεια της Σμύρνης. Το συνολικό μήκος του ποταμού είναι 401 χιλιόμετρα. Ο Έρμος χώριζε στην αρχαιότητα την περιοχή της Αιολίδας από την Ιωνία με εξαίρεση την Φώκαια που ήταν η μόνη Ιωνική πόλη βορειότερα του Έρμου. Στις όχθες του Έρμου κατά την αρχαιότητα ήταν χτισμένη η Μαγνησία του Σιπύλου. Στη θέση της σήμερα βρίσκεται η πόλη Μανίσα. Στα νότια της κοιλάδας του Έρμου, στους πρόποδες του όρους Τμώλος βρίσκονταν οι Σάρδεις, η πρωτεύουσα των Λυδών. Στο σημείο αυτό ο Έρμος δεχόταν τα νερά του παραπόταμού του, Πακτωλού.
Παραπομπές
Ερμος Κατηγορία:Ιωνία
2008 Κονστιτούτσιγια
Η Κονστιτούτσιγια (Konstitutsiya) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,3. Ανακαλύφθηκε το 1973 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά της σε ανάμνηση του νέου συντάγματος (κονστιτούτσιγια) της ΕΣΣΔ, που τέθηκε σε ισχύ τον Οκτώβριο του 1977.
Φυσικά χαρακτηριστικά
Η μέση διάμετρος της Κονστιτούτσιγια εκτιμάται σε 50,26 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0531. Η Κονστιτούτσιγια περιστρέφεται γύρω από τον εαυτό της μία φορά κάθε 11 ώρες 16 λεπτά και 9 δευτερόλεπτα.
Εξωτερικοί σύνδεσμοι
Κονστιτουτσιγια
Το στραβόξυλο
Ο τίτλος Το στραβόξυλο μπορεί να αναφέρεται:
Λίμνη Τσινγκχάι
Η Τσινγκχάι (κιν. 青海湖) ή Κόκο Νο(υ)ρ (μογγολ. Хөх нуур) ή Τσο Νγκονπό (θιβ. མཚོ་སྔོན་པོ།) είναι η μεγαλύτερη λίμνη της Κίνας, με έκταση 4.185 τετραγωνικά χιλιόμετρα το έτος 2004, που αυξήθηκαν σε 4.317 έως 4.489 τ.χλμ. σήμερα. Βρίσκεται στην ομώνυμη επαρχία της Κίνας, σε μία λεκάνη του Θιβετιανού Υψιπέδου 3.200 και πλέον μέτρα πάνω από την επιφάνεια της θάλασσας, και ταξινομείται στις αλμυρές και αλκαλικές λίμνες. Το κινεζικό όνομα Τσινγκχάι μεταφράζεται ως «πράσινη θάλασσα», το παλαιότερο μογγολικό όνομα Κόκο-νορ ως «μπλε λίμνη» και το θιβετιανό όνομα ως «μπλε-πράσινη θάλασσα». Δέχεται τα νερά 23 ποταμών και χειμάρρων, οι περισσότεροι από αυτούς ωστόσο δεν έχουν συνεχή ροή όλο το έτος: τα 5 μόνιμης ροής ποτάμια παρέχουν το 80% της ολικής εισροής υδάτων στη λίμνη.
Η λίμνη συρρικνωνόταν σε μέγεθος κατά το μεγαλύτερο μέρος του 20ού αιώνα, αλλά ξανάρχισε να μεγαλώνει από το 2004. Υπάρχουν 5 ενδημικά είδη ψαριών στη λίμνη: Ο φαγώσιμος «γυμνός κυπρίνος» (Gymnocypris przewalskii, στα κινεζικά huángyú), που είναι το αφθονότερο είδος στη λίμνη, και 4 ακόμα ψάρια της τάξεως των κυπρινόμορφων, που ανήκουν στην οικογένεια νημαχειλίδες (Triplophysa stolickai, Triplophysa dorsonotata, T. scleroptera και T. siluroides). Στη λίμνη απαντώνταν επίσης στην προϊστορική εποχή και είδη ψαριών του Κίτρινου Ποταμού, αλλά εξαφανίσθηκαν εξαιτίας της αυξήσεως της αλμυρότητας και της αλκαλικότητας της λίμνης, που άρχισε κατά την πρώιμη Ολόκαινο εποχή και έφθασε σήμερα στα επίπεδα των 1,4% περίπου για την αλμυρότητα και pH 9,3 για την αλκαλικότητα. Η λίμνη Τσινγκχάι απομονώθηκε από τον Κίτρινο Ποταμό πριν από περίπου 150 χιλιάδες χρόνια.
Εξωτερικοί σύνδεσμοι
Τσινχαι Κατηγορία:Τσινγκχάι
Σταφύλι
thumb|right|200px|Vitis Vinifera Το σταφύλι είναι ο καρπός του αμπελιού. Το αμπέλι αλλιώς ονομάζεται και κλήμα (Vitis Vinifera), είναι αναρριχητικό φυτό και προϊόντα του ο μούστος, το κρασί, το ξύδι και οι σταφίδες, ενώ μπορεί να γίνει και γλυκό του κουταλιού. Είναι γνωστό ως καρπός από την αρχαιότητα και αναφέρεται και στη Βίβλο. Υπάρχουν διάφορες ποικιλίες στην Ελλάδα, όπως η σουλτανίνα Κορινθίας. Γενικότερα διαχωρίζονται με βάση το χρώμα του, λευκό, κόκκινο και μαύρο. Το σταφύλι ιατρικά καταπολεμά την κατακράτηση των υγρών. Είναι πλούσιο σε κάλιο και βιταμίνες, έχει και αντιοξειδωτική αλλά και αντικαρκινική δράση, λόγω της ρεσβερατρόλης, που βρίσκεται στη φλούδα του.
Περιγραφή
μικρογραφία|300x300px|εναλλ.=|Διάγραμμα τυπικής [[Ράγα (βοτανική)|ράγας σταφυλιού: 1.Σπόρος ή σπέρμα 2.Περικάρπιο [2a.Εξωκάρπιο 2b.Μεσοκάρπιο 2c.Ενδοκάρπιο] 3.4.Περιφερειακές αγγειώδεις δεσμίδες 5. Επιδερμίδα ή φλοιός]] Τα σταφύλια αναπτύσσονται σε τσαμπιά των έξι έως τριακοσίων ρωγών και μπορεί να έχουν μαύρο, σκούρο μπλε, κίτρινο, πράσινο, λευκό ή ροζ χρώμα.
Παραπομπές
Κατηγορία:Εδώδιμα φρούτα
Εθνοσυνελεύσεις στην Ελλάδα
Οι πρώτες εθνοσυνελεύσεις έγιναν από το 1821 έως το 1832 στα ένδεκα χρόνια που ακολούθησαν την ελληνική επανάσταση του 1821. Οι εθνοσυνελεύσεις που ακολούθησαν, το 1844, το 1920, το 1924 και το 1935 είχαν διαφοροποιημένο ρόλο από τη Βουλή λόγω του ότι καλούνταν να διαμορφώσουν και να εγκρίνουν σύνταγμα.
Οι εκλεγμένοι αντιπρόσωποι ονομάζονταν «πληρεξούσιοι», έχοντας λάβει την εξουσία να εκπροσωπήσουν τους πολίτες του τόπου τους. Κατέθεταν στην εθνοσυνέλευση τα έγγραφα με τις υπογραφές των συμπολιτών τους που έδειχναν ότι τους εκπροσωπούσαν και η συνέλευση τα ενέκρινε.
Κατάλογος Εθνοσυνελεύσεων στην Ελλάδα
Παρακάτω αναφέρονται εθνοσυνελεύσεις μικρότερης εμβέλειας ή προσωρινής μορφής που όμως αναφέρονται στη βιβλιογραφία:
Έκρηξη συμπαθητική
Ως έκρηξη συμπαθητική ή εκ συμπαθείας (sympathetic explosion) χαρακτηρίζεται το φαινόμενο κατά το οποίο όταν σημειωθεί μία έκρηξη σ΄ ένα σημείο (τόπο) τότε προκαλείται σειρά άλλων εκρήξεων και σε άλλα σημεία που βρίσκονται σε κάποια απόσταση. Έτσι παρατηρείται σε εκρήξεις πυριτιδαποθηκών ή σημείων όπου φυλάσσονται εκρηκτικές ύλες να μεταδίδεται η έκρηξη από το ένα σημείο, (αποθήκη), σε άλλο μη εφαπτόμενο. Το ίδιο φαινόμενο παρατηρείται και στη θάλασσα όπου για παράδειγμα η έκρηξη μιας τορπίλης μπορεί να προκαλέσει την έκρηξη άλλης που έχει προσγειαλώσει (έχει χωθεί στην άμμο) ή έκρηξη μιας θαλάσσιας νάρκης να προκαλέσει την έκρηξη άλλων που βρίσκονται εγγύς και στον αυτό θαλάσσιο χώρο.
Επειδή κύρια αιτία του φαινομένου αυτού είναι τα παραγόμενα ωστικά κύματα της αρχικής έκρηξης, τόσο στις πυριτιδαποθήκες όσο και στους χώρους παραγωγής εκρηκτικών, και προς αποτροπή ακριβώς του φαινομένου αυτού, συνηθίζεται να υψώνονται παράλληλοι τοίχοι ασφαλείας άνευ στεγασμάτων, ώστε σε τυχόν γενόμενο ατύχημα να εμποδίζεται η μετάδοση των ωστικών κυμάτων στους πέριξ χώρους. Μια τέτοια μεγάλη έκρηξη με πολλά θύματα σημειώθηκε τελευταία σε μεγάλο στρατόπεδο της Αλβανίας.
Εκτόνωση
Στη Φυσική γενικά με τον όρο εκτόνωση εννοείται η αποδέσμευση των τάσεων που είναι συσσωρευμένες σε ένα σύστημα που μπορεί να αποτελείται από στερεά, υγρά, αέρια ή και άλλους συνδυασμούς (πλάσμα κλπ). Μια μέθοδος εκτόνωσης των τάσεων που υφίσταται ένα κομμάτι ξύλου, για παράδειγμα, είναι η θραύση του.(δείτε επίσης Συμπίεση)
Οι υδρατμοί μετά τη παραγωγή τους και εφόσον παραμένουν ακόμη πλησίον του ύδατος από το οποίο και παράχθηκαν παρουσιάζουν τις ιδιότητες των ατμών, αν όμως απομακρυνθούν και υπερθερμανθούν τότε αποκτούν τις ιδιότητες των ιδανικών αερίων. Και αν μεν υπερθερμανθούν κατά τρόπο ώστε η πίεσή τους να παραμένει σταθερή τότε αυξάνεται ο όγκος τους και λέμε ότι η εκτόνωση είναι ισοβαρής, αντίθετα αν η θερμοκρασία παραμένει σταθερή τότε επαυξάνεται η πίεσή τους και η εκτόνωση λέγεται ισοθερμική. Τέλος όταν η εκτόνωση γίνεται κατά τρόπο που το αέριο να μη μπορεί ν΄ αποδώσει αλλά ούτε και να λάβει εξωτερική θερμότητα τότε η εκτόνωση αυτή λέγεται αδιαβατική.
Ο όρος εκτόνωση χρησιμοποιείται και για την αποδέσμευση από τις συσσωρευμένες τάσεις των συναισθημάτων όπως ο θυμός για παράδειγμα και μπορεί να γίνει είτε με ξέσπασμα είτε με σταδιακό έλεγχο του συναισθήματος σε όσες περιπτώσεις είναι αυτό δυνατό.
Εξωτερικοί σύνδεσμοι
Κατηγορία:Κατάσταση της ύλης Κατηγορία:Θερμοδυναμική Κατηγορία:Μηχανολογία
Αιώνιοι Ηγέτες της Βόρειας Κορέας
Ο όρος Αιώνιοι Ηγέτες της Βόρειας Κορέας, επίσημα ως Αιώνιοι Ηγέτες της Τζούτσε Κορέας, αναφέρεται στην πρακτική της απονομής μεταθανάτιων τίτλων σε νεκρούς ηγέτες της Βόρειας Κορέας. Ο επίσημος τίτλος καθορίστηκε μέσα σε μία γραμμή στο προοίμιο του Συντάγματος, όπως τροποποιήθηκε στις 30 Ιουνίου 2016, καθώς και σε μεταγενέστερες αναθεωρήσεις.
"Υπό την ηγεσία του Εργατικού Κόμματος της Κορέας, η Λαϊκή Δημοκρατία της Κορέας και ο λαός της Κορέας θα υποστηρίξουν τους μεγάλους συντρόφους Κιμ Ιλ-σονγκ και Κιμ Τζονγκ-ιλ ως αιώνιους ηγέτες της Τζούτσε Κορέας..."
Προεδρία Βόρειας Κορέας πριν το 1994
Η θέση του Προέδρου της Λαϊκής Δημοκρατίας της Κορέας θεσπίστηκε στο Σύνταγμα της Βόρειας Κορέας το 1972. Μέχρι εκείνη τη στιγμή, ο Κιμ Ιλ-σονγκ κατείχε τόσο τη θέση του προέδρου όσο και του γενικού γραμματέα του Εργατικού Κόμματος της Κορέας.
Το 1972, η προεδρία όμως θεσπίστηκε, με τον Κιμ Ιλ-σονγκ να εκλέγεται σε αυτή τη θέση από την Ανώτατη Λαϊκή Συνέλευση, στις 28 Δεκεμβρίου 1972. Ο Κιμ υπήρξε πρόεδρος μέχρι και το 1994, όπου και πέθανε. Μετά τον θάνατό του, η θέση έμεινε κενή, με τον διάδοχό του Κιμ Τζονγκ-ιλ να μην λαμβάνει τελικά αυτόν τον τίτλο.
«Αιώνιος Πρόεδρος»
Το 1998, με μια αναθεώρηση του συντάγματος, η θέση της προεδρίας στη χώρα καταργήθηκε, με τον Κιμ Ιλ-σονγκ, να κηρύσσεται ως ο «Αιώνιος Πρόεδρος». Συγκερκιμένα, το προοίμιο του Συντάγματος της Λαϊκής Δημοκρατίας της Κορέας ανέφερε (5 Σεπτεμβρίου 1998):
"Υπό την ηγεσία του Εργατικού Κόμματος της Κορέας, η Λαϊκή Δημοκρατία της Κορέας και ο λαός της Κορέας θα έχουν τον μεγάλο ηγέτη και σύντροφο Κιμ Ιλ-Σουνγκ με τη μεγαλύτερη εκτίμηση ως τον αιώνιο Πρόεδρο της Δημοκρατίας..."
Ο πρόεδρος ήταν ο de jure αρχηγός του κράτους της Βόρειας Κορέας, αλλά οι εξουσίες του ασκούνταν από τον «ιερό ηγέτη» της κρατικής ιδεολογίας του έθνους που ονομαζόταν Τζούτσε. Σύμφωνα με τους Άσλι Τζ. Τέλις και Μάικλ Γουίλς, αυτή η τροπολογία στο προοίμιο ήταν ένδειξη του μοναδικού χαρακτηριστικού της Βόρειας Κορέας, δηλαδή ένα θεοκρατικό κράτος που βασίζεται στην προσωπολατρεία που περιβάλλει τον Κιμ Ιλ-σονγκ. Επιπλέον, η Βόρεια Κορέα υιοθέτησε κι ένα ημερολόγιο Τζούτσε που χρονολογείται από το 1912, ήτοι το έτος γέννησης του Κιμ Ιλ-σονγκ.
Αιώνιος Γενικός Γραμματέας
Μετά τον θάνατο του Κιμ Τζονγκ-ιλ, το 2012, το Σύνταγμα τροποποιήθηκε ξανά και τον κήρυξε ως Αιώνιο Γενικό Γραμματέα του Εργατικού Κόμματος της Κορέας καθώς και Αιώνιο Πρόεδρο της Εθνικής Άμυνας. Έτσι, ο τίτλος για τον ηγέτη του κόμματος άλλασε σε ο "Πρώτος Γραμματέας".
Το 2016, ο τίτλος Αιώνιοι Ηγέτες της Τζούτσε Κορέας αφορούσε, με τροποποίηση του Συντάγματος, και τον Κιμ Ιλ-σονγκ και τον Κιμ Τζονγκ-ιλ.
Βιβλιογραφία
Κατηγορία:Κυβέρνηση της Βόρειας Κορέας Κατηγορία:Κιμ Ιλ-σονγκ Κατηγορία:Κιμ Τζονγκ-ιλ
Μυκάλη
250px|right|thumb|Η χερσόνησος της Μυκάλης. Στον χάρτη σημειώνονται οι διαφορετικές θέσεις της νότιας ακτής που μετατοπίζεται δυτικότερα λόγω προσχώσεων του ποταμού Μαίανδρου Η Μυκάλη (Τουρκικά:Dilek Daği) είναι χερσόνησος της δυτικής ακτής της Μικράς Ασίας νοτιοανατολικά της Σάμου. Ολόκληρη η χερσόνησος καταλαμβάνεται από το ομώνυμο βουνό με μέγιστο υψόμετρο 1.243 μέτρα. Η βόρεια πλευρά της χερσονήσου είναι αρκετά ομαλή ενώ η νότια είναι απόκρημνη στο μεγαλύτερο μέρος της. Μεταξύ της Σάμου και της χερσονήσου σχηματίζεται πορθμός πλάτους 1600 μέτρων που ονομάζεται πορθμός της Μυκάλης. Στην αρχαιότητα ονομαζόταν και επταστάδιος πορθμός γιατί το πλάτος του αντιστοιχούσε σε επτά στάδια. Μυκάλη (ή Μεσόκαμπος) ονομάζεται επίσης και η απέναντι ακτή της Σάμου.
Ιστορία
Η Μυκάλη ήταν πολύ σημαντική τοποθεσία κατά την αρχαιότητα αφού εκεί βρισκόταν το Πανιώνιο, θρησκευτικό κέντρο και έδρα του κοινού των Ιώνων. Στο Πανιώνιο υπήρχε σημαντικό ιερό αφιερωμένο στον Ελικώνιο Ποσειδώνα προς τιμήν του οποίου διοργανώνονταν γιορτές από τους Ίωνες, τα Πανιώνια. Το Πανιώνιο φαίνεται πως χτίστηκε στην θέση μιας παλαιότερης Καρικής πόλης της Μελίας η οποία καταστράφηκε από τις γειτονικές της Ιωνικές πόλεις σε έναν πόλεμο που ονομάστηκε Μελιακός. Μετά το τέλος του πολέμου σχηματίστηκε το κοινό των Ιώνων που έκανε θρησκευτικό του κέντρο την Μυκάλη. Γύρω από την Μυκάλη βρίσκονταν ορισμένες από τις σημαντικότερες Ιωνικές πόλεις. Στα νότια της χερσονήσου βρισκόταν η Πριήνη ενώ σε λίγο μεγαλύτερη απόσταση νοτιότερα ήταν η Μίλητος και η Μυούς. Στα βόρεια βρισκόταν η Έφεσος.
Σημαντικότερο γεγονός που διαδραματίστηκε στην περιοχή κατά την αρχαιότητα ήταν η ναυμαχία της Μυκάλης. Η Ναυμαχία αυτή διεξήχθη το 479 και είχε ως αποτέλεσμα την οριστική συντριβή και την απομάκρυνση του Περσικού στόλου από το Αιγαίο.
Οικολογία
Η χερσόνησος της Μυκάλης έχει χαρακτηριστεί εθνικό πάρκο από την Τουρκία. Διαθέτει πολύ πλούσια βλάστηση κυρίως στην βόρεια πλευρά της. Στην χερσόνησο κυριαρχούν τα είδη της Μεσογειακής μακίας όπως σχίνοι, χαρουπιές, μυρτιές και κυπαρίσσια. Στην βόρεια πλευρά υπάρχουν και πολλά πλατύφυλλα όπως πλατάνια.
ΦΚ ΝΑΚ 1904 Ντούναϊσκα Στρέντα
Η ΦΚ ΝΑΚ 1904 Ντούναϊσκα Στρέντα είναι μια σλοβακική ποδοσφαιρική ομάδα από την πόλη Ντούναϊσκα Στρέντα, ένα από τα κέντρα της Ουγγρικής εθνικής κοινότητας στη Σλοβακία και η ταχύτερα αναπτυσσόμενη πόλη της νότιας Σλοβακίας. Η ομάδα ιδρύθηκε το 1904 και υποστηρίζεται ενεργά από την Ουγγρική εθνική μειονότητα της Σλοβακίας. Έδρα της ομάδας είναι το ΝΑΚ Στάντιον, χωρητικότητας 16.410 θεατών. Συμμετέχει στο Πρωτάθλημα ποδοσφαίρου Σλοβακίας.
Εξωτερικοί σύνδεσμοι
Κατηγορία:Ποδοσφαιρικές ομάδες Σλοβακίας Κατηγορία:Ιδρύσεις ποδοσφαιρικών ομάδων το 1904
Μητροπολίτης Σερβίων και Κοζάνης Παύλος
Ο Παύλος (κατά κόσμον Παπαλεξίου) είναι Έλληνας Νομικός, Θεολόγος και Επίσκοπος της Εκκλησίας της Ελλάδος, Μητροπολίτης Σερβίων και Κοζάνης από το 2004.
Βιογραφικά Στοιχεία
Ο Μητροπολίτης Παύλος γεννήθηκε στην Ροδιά Αιγιαλείας το 1942. Σπούδασε Νομική και Θεολογία στο Πανεπιστήμιο Αθηνών. Εκάρη Μοναχός στην Ιερά Μονή Κοιμήσεως της Θεοτόκου Πεντέλης. Διάκονος χειροτονήθηκε στις 24 Οκτωβρίου 1971 από τον Αρχιεπίσκοπο Αθηνών Ιερώνυμο Α'. Πρεσβύτερος χειροτονήθηκε στις 13 Μαΐου 1973 από τον Επίσκοπο Βρεσθένης Δημήτριο. Στις 19 Φεβρουαρίου 1978 έλαβε το οφίκιο του Αρχιμανδρίτη από τον ίδιο Επίσκοπο.
Μετά την εις Πρεσβύτερο χειροτονία του, υπηρέτησε ως Προϊστάμενος του Ναού Εισοδίων Θεοτόκου Νέας Φιλοθέης. Στις 3 Οκτωβρίου 1979 τοποθετήθηκε Ιεροκήρυκας και Πρωτοσύγκελος της Ιεράς Μητροπόλεως Καλαβρύτων και Αιγιαλείας. Από τις 27 Μαρτίου 1990 μέχρι τις 9 Σεπτεμβρίου 1991, υπηρέτησε ως Ιεροκήρυκας της Ιεράς Αρχιεπισκοπής Αθηνών και το 1991 ως ιερατικός Προϊστάμενος της Ενορίας της Αστόριας Νέας Υόρκης. Στις 30 Απριλίου 2001 επέστρεψε από την Αμερική και υπηρέτησε στα Γραφεία της Ιεράς Συνόδου και ως Ιεροκήρυκας της Αρχιεπισκοπής Αθηνών.
Στις 26 Απριλίου 2004 εξελέγη από την Ιερά Σύνοδο της Εκκλησίας της Ελλάδος Μητροπολίτης Σερβίων και Κοζάνης και ενθρονίστηκε στην Κοζάνη στις 20 Ιουνίου του ίδιου έτους.
Κριτική
Σε δηλώσεις του χαρακτήρισε τη Βουλή των Ελλήνων βόθρο που αναδύει σαπίλα. Για τον λόγο αυτό κλήθηκε από τον Αρχιεπίσκοπο Ιερώνυμο να δώσει εξηγήσεις στην Ιερά Σύνοδο της Εκκλησίας της Ελλάδος.
Παραπομπές
Κατηγορία:Μητροπολίτες Σερβίων και Κοζάνης
Πρωτάθλημα καλαθοσφαίρισης Α2 εθνικής κατηγορίας ανδρών 1988-1989
Το Πρωτάθλημα Α2 Εθνικής κατηγορίας Ανδρών 1988-1989 διεξήχθη με συμμετοχή 12 συλλόγων και ολοκληρώθηκε στις 2 Απριλίου 1989. Πρωταθλητής αναδείχτηκε ο Γ.Σ. Περιστερίου. Την άνοδο στην Α1 κατηγορία πήραν επίσης ο δευτεραθλητής Α.Ο. Παγκράτι και ο τριταθλητής Έσπερος Καλλιθέας. Οι τρεις αυτές ομάδες αγωνίστηκαν και στον πρώτο γύρο των πλέι-οφ της Α1, σύμφωνα με τον τότε ισχύοντα κανονισμό. Υποβιβάστηκε μόνο μία ομάδα, η ΜΕΝΤ.
Βαθμολογία
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία 20px|Α2
Σωκράτης Διούδης
Ο Σωκράτης Διούδης (Θεσσαλονίκη, 3 Φεβρουαρίου 1993) είναι Έλληνας διεθνής ποδοσφαιριστής, ο οποίος αγωνίζεται ως τερματοφύλακας στην Ζαγκουένμπιε Λούμπιν.
Πρωτάθλημα καλαθοσφαίρισης Α2 εθνικής κατηγορίας ανδρών 1988-1989
Βαθμολογία
* Στην ισοβαθμία ευνοήθηκε ο Μίλωνας, διότι είχε επικρατήσει της ΜΕΝΤ και στα δύο παιχνίδια κατά τη διάρκεια του πρωταθλήματος.
Σωκράτης Διούδης
Σε συλλογικό επίπεδο
Ο Διούδης έκανε το ντεμπούτο του με την ομάδα ανδρών του Άρη Θεσσαλονίκης τον Μάιο του 2011 ενώ προπονητής ήταν ο Σάκης Τσιώλης. Στην πρώτη του περίοδο ως επαγγελματίας δεν αγωνίστηκε όντας τρίτος τερματοφύλακας πίσω από τους Μιχάλη Σηφάκη και Μάρκο Βελλίδη. Την περίοδο 2012-13 ήταν ο δεύτερος τερματοφύλακας της ομάδας έπειτα από την αποχώρηση του Μιχάλη Σηφάκη, αγωνιζόμενος για πρώτη φορά στον αγώνα εναντίον του ΟΦΗ για τη 2η αγωνιστική του πρωταθλήματος εξαιτίας μιας διαφωνίας μεταξύ του τότε προπονητή του συλλόγου Μάκη Κατσαβάκη και του Μάρκου Βελλίδη, που έληξε ισόπαλος 0-0. Κατά τη διάρκεια της χρονιάς κέρδισε τη θέση του βασικού τερματοφύλακα, ολοκληρώνοντας το πρωτάθλημα με 13 συμμετοχές. Την επόμενη αγωνιστική περίοδο κατέγραψε 33 συμμετοχές όντας ο βασικός τερματοφύλακας της ομάδας.
Πρωτάθλημα καλαθοσφαίρισης Α2 εθνικής κατηγορίας ανδρών 1988-1989
Πηγές
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 1988 1989 Πρωταθλημα Ελλαδος Α2 Ανδρων 1988 1989
Σωκράτης Διούδης
Σε συλλογικό επίπεδο
Το καλοκαίρι του 2016 επέστρεψε, έπειτα από δύο χρόνια απουσίας, στον Άρη υπογράφοντας συμβόλαιο 3 ετών. Οι εξαιρετικές του εμφανίσεις με την ομαδα της Θεσσαλονίκης προσέλκυσαν τον ενδιαφερον πολλών ομάδων που ενδιαφέρθηκαν για την απόκτησή του.
Τον Αύγουστο του 2017 υπέγραψε τριετές συμβόλαιο με τον Παναθηναϊκό. Στους πράσινους καθιερώθηκε σύντομα ως ο βασικός τερματοφύλακας κάνοντας σπουδαίες εμφανίσεις και καταγράφοντας εξαιρετικές αποκρούσεις.Η σιγουριά που έβγαζε κάτω από τα δοκάρια του και η ασφάλεια που ενέπνεε σε όλη την ομάδα,καθώς και το πάθος και η αυταπάρνηση που έδειχνε σε κάθε αγώνα και ειδικά στα μεγάλα παιχνίδια τον έβαλε στις καρδιές των οπαδών της ομάδας και τον κατέστησε στην συνείδηση όλων των φιλάθλων της Ελλάδας ως έναν από τους καλύτερους Έλληνες τερματοφύλακες.Τον Ιανουάριο του 2020,παρά τις προτάσεις που είχε από ομάδες της Primera Division ,υπέγραψε νέο συμβόλαιο με τον Παναθηναικό έως το 2023.
Τον Ιανουάριο του 2023 αποχαιρέτησε τον Παναθηναϊκό και εντάχθηκε στην Ζαγκουένμπιε Λούμπιν.
Στις εθνικές ομάδες
Δύο χρόνια αργότερα, τον Οκτώβριο του 2014, κλήθηκε για πρώτη φορά στην εθνική Ανδρών από τον Κλαούντιο Ρανιέρι για τα προκριματικά του Euro 2016, χωρίς όμως να αγωνιστεί.Τον Οκτώβριο του 2019 ο Τζον Φαν 'τ Σχιπ τον επανέφερε στην εθνική Ανδρών για τα προκριματικά του Euro 2020. Τον Οκτώβριο του 2020, έκανε το ντεμπούτο του στην εθνική Ανδρών σε φιλικό αγώνα απέναντι στην Αυστρία.
Πηγές
Κατηγορία:Έλληνες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Κλαμπ Μπρυζ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Εθνικής Ελλάδας Κ17 Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Σούπερ Λιγκ Ελλάδας
Μάικ Μπράουν
Ο Μάικλ "Μάικ" Μπράουν, (γεννημένος στις 19 Ιουλίου 1963) είναι Αμερικανός πρώην καλαθοσφαιριστής. Έχει ύψος 2,06 μ. και αγωνιζόταν τόσο ως πάουερ φόργουορντ όσο και ως σέντερ.
Κολλεγιακή καριέρα
Ο Μάικ Μπράουν εισήχθη στο Πανεπιστήμιο "Τζόρτζ Ουάσιγκτον" το 1981 και συμμετείχε στο Κολλεγιακό Πρωτάθλημα με την ομάδα μπάσκετ του Πανεπιστημίου, τους "Κολόνιαλς".
Από το Πανεπιστήμιο αυτό αποφοίτησε το 1985, σε ηλικία 22 ετών.
Επαγγελματική καριέρα
Ο Μάικ Μπράουν πραγματοποίησε το 1985 ένα σύντομο πέρασμα από την ιταλική Φιλάντο Ντέσιο, ενώ στη συνέχεια συμμετείχε στα Ντραφτς του ΝΒΑ του ίδιου έτους και εξασφάλισε επαγγελματικό συμβόλαιο με τους Σικάγο Μπουλς.
Στην ομάδα του Σικάγο παρέμεινε για δύο χρόνια και το 1988 υπέγραψε πολυετές συμβόλαιο με τη Γιούτα Τζαζ.
Από το 1993 μέχρι και το 1998, ο Μάικλ Μπράουν αγωνιζόταν σε ομάδες του ΝΒΑ (Μινεσότα Τίμπεργουλβς, Φιλαδέλφεια 76ers καθώς και Φοίνιξ Σανς) ενώ ενδιάμεσα πραγματοποίησε σύντομα περάσματα από τις ιταλικές Φορτιτούντο Μπολόνια (1995) και Βιόλα Ρέτζο Καλάμπρια (1997).
Το 1998 μετεγγράφη στην ισπανική Καντάμπρια Λόμπος, ενώ το καλοκαίρι του 1999 ταξίδεψε στην Ελλάδα για λογαριασμό του Ολυμπιακού Πειραιώς. Στην ελληνική ομάδα παρέμεινε για περίπου ένα χρόνο χωρίς ωστόσο να καταφέρει να κατακτήσει κάποιο τίτλο.
Τη σεζόν 2000-01, ο Μάικ Μπράουν αγωνίστηκε αρχικά στην ισπανική Μανρέσα κι έπειτα στην Κλαμπ Ουρένσε, ομάδα επίσης της Ισπανίας.
Μετά το πέρας της σεζόν 2000-01, ο Μάικ Μπράουν αποφάσισε να αποσυρθεί από την ενεργό δράση και να βάλει τέλος στην καριέρα του.
Πηγές
Κατηγορία:Αμερικανοί καλαθοσφαιριστές Κατηγορία:Αμερικανοί προπονητές καλαθοσφαίρισης Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Φορτιτούντο Μπολόνια Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Βιόλα Ρέτζο Καλάμπρια Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μανρέσα Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισπανικών συλλόγων Κατηγορία:Ξένοι καλαθοσφαιριστές στην Ελλάδα
R (γλώσσα προγραμματισμού)
Η R είναι μια γλώσσα προγραμματισμού ανοικτού κώδικα και περιβάλλον που παρέχει στον χρήστη τη δυνατότητα να κάνει υπολογιστική στατιστική και γραφήματα. Έχει πολλές ομοιότητες με το περιβάλλον της S, η οποία δημιουργήθηκε στα Εργαστήρια Bell από τον John Chambers. Παρέχει τα απαραίτητα εργαλεία προκειμένου να υλοποιηθεί μια στατιστική ανάλυση. Κάποια από τα εργαλεία αυτά είναι:
Είναι GNU λογισμικό, δηλαδή ο καθένας μπορεί να κάνει βελτιώσεις στον πηγαίο κώδικα της R και να τις δημοσιεύει και επίσης διανέμεται δωρεάν. Λόγω του ότι όλοι έχουν πρόσβαση στον πηγαίο κώδικα της, έχουν γίνει πολλές βελτιώσεις από τότε που δημιουργήθηκε. Οι αρχικοί δημιουργοί ήταν οι Robert Gentleman και Ross Ihaka, αργότερα όμως συνέβαλλαν και άλλοι στην ανάπτυξη της.
Πλεονεκτήματα και μειονεκτήματα
Η R προέρχεται από την S,αλλά η R μπορεί να κάνει τα ίδια πράγματα με την S και με πολύ λιγότερο κώδικα. Είναι open source περιβάλλον, άρα όλοι μπορούν να έχουν πρόσβαση στον κώδικά της και να κάνουν διορθώσεις.Επιπλέον, επιτρέπει στον χρήστη να αλληλεπιδρά και με άλλες γλώσσες (C/C++, Java, Python), με αρχεία δεδομένων(Excel, Access) και με άλλα στατιστικά πακέτα (SAS, Stata, SPSS, Minitab). Τέλος, το περιβάλλον της R παρέχεται δωρεάν. Η R δεν συνιστάται για ανάλυση μεγάλων δεδομένων.Το βασικό μειονέκτημα της R είναι ότι καταναλώνει πολύ μνήμη. Είναι 'αργή' γλώσσα και άρα ως προς τον χρόνο εκτέλεσης των εντολών δεν είναι τόσο αποδοτική.
Εφαρμογές
Λόγω του ότι η R έχει πάνω από 15000 πακέτα, χρησιμοποιείται σε πολλούς επιστημονικούς τομείς. Κατ'αρχάς χρησιμοποιείται σε εταιρίες όπως  οι Google, LinkedIn, Facebook που κάνουν ανάλυση δεδομένων. Επιπλέον χρησιμοποιείται και σε άλλους τομείς, όπως στα οικονομικά, στην αστρονομία, στην χημεία, στην φαρμακευτική, στην ιατρική, στο μάρκετινγκ κτλ.
Παραπομπές
Κατηγορία:Γλώσσες προγραμματισμού